लेडी ह्याद्री पार्क पर्यटकों के साथ-साथ स्थानीय लोगों के लिए भी एक बहुत बड़ा आकर्षण है, जहाँ खासकर शाम के वक़्त काफी भीड़-भाड़ होती है। यहाँ तरह-तरह के पौधे और फूलों के बगीचे भरे पड़े हैं। बच्चों खेलने के लिए भी यहाँ बहुत सारे साधन मौजूद हैं। अंदर एक छोटा सा चिड़ियाघर भी है जहाँ जीव-जंतुओं किस्में हैं। हलक-हलकी चलती हवाओं के बीच यहाँ बैठकर आप घंटों आराम से बिता सकते हैं। मुझे दिल आकार के बने एक छोटे से जलाशय ने बड़ा आकर्षित किया। कुल मिलाकर यह पार्क जापानी शैली का बना हुआ है और सबसे बड़ी बात यह की यहाँ प्रवेश के लिए कोई शुल्क भी नहीं लगता, बिल्कुल निशुल्क ही है ! पूर्वोत्तर भारत की जबरदस्त हरियाली का यह एक बेजोड़ नमूना है!